আইপিএল-এ মুম্বই ইন্ডিয়ান্সের জার্সিতে ছন্দে পাণ্ড্য ব্রাদার্স। হার্দিক-ক্রুনালের পারফরম্যান্সের উপরেই অনেকাংশে নির্ভর করছে আইপিএল-এর একাদশ সংস্করণে রোহিত শর্মাদের ভাগ্য। এর মধ্যেই নাকি খোঁজ মিলল হার্দিক পাণ্ড্য-র ‘অন্য’ এক ভাইয়ের! মুম্বই ইন্ডিয়ান্স বনাম রাজস্থান রয়্যালস ম্যাচেই প্রকাশ্যে এল হার্দিকের নতুন ‘ভাই’। মজার ব্যাপার হল, নিজেদের ‘ভাই’-এর ব্যাপারে অবগত নন হার্দিক-ক্রুণাল কেউই।

এই বিষয়ে অন্যান্য খবর

বিমানবন্দরেই পর্দাফাঁস! সুন্দরীর বান্ধবীর সান্নিধ্যে ‘ধরা’ পড়ে গেলেন হার্দিক


আসলে, ক্যারিবিয়ান ক্রিকেটার জোফ্রা আর্চারকে এবার নিলামে কিনেছে রাজস্থান রয়্যালস। আইপিএল-এ অভিষেক ম্যাচে মুম্বইয়ের বিরুদ্ধে খেলতে নেমে নজর কেড়েছেন তিনি। তবে নিজের পারফরম্যান্সের জন্য নয়, জোফ্রে আপাতত শিরোনামে হার্দিক পাণ্ড্য-র সঙ্গে তাঁর মুখাবয়বের অসম্ভব সাদৃশ্যের কারণে।
টুইটারে পসেইডন নামের এক অ্যাকাউন্ট থেকে হার্দিক ও জোফ্রা-র ছবি পাশাপাশি বসিয়ে লেখা হয়, ‘ব্রাদার্স ফ্রম ডিফারেন্ট মাদার্স।’’ সেই ছবি পোস্ট করার সঙ্গেই ভাইরাল। বিপুল পরিমাণে শেয়ার হতে থাকে।
 

Hardik Pandya & Jofra Archer
Brothers from different mother 😂😂 pic.twitter.com/iIrj0mdhpg
— 😈🇮🇳 (@Poseidon_278) April 22, 2018

যাই হোক, হার্দিকের দল মুম্বই ইন্ডিয়ান্স কিন্তু আইপিএল-এ মোটেই ভাল জায়গায় নেই। সাত নম্বরে মুম্বই ইন্ডিয়ান্স রয়েছে। ছ’ম্যাচের মধ্যে জয় মাত্র একটিতে। নতুন ‘ভাই’কে ভুলে দলকে ভাল জায়গায় পৌঁছে দিতে পারবেন হার্দিক, দেখা যাক।